CELEX: 62017TN0237
Language: da
Date: 2017-04-24 00:00:00
Title: Sag T-237/17: Sag anlagt den 24. april 2017 — Spanien mod Kommissionen

26.6.2017   
            
            
               DA
            
            
               Den Europæiske Unions Tidende
            
            
               C 202/24
            
         Sag anlagt den 24. april 2017 — Spanien mod Kommissionen
   (Sag T-237/17)
   (2017/C 202/40)
   Processprog: spansk
   
      Parter
   
   
      Sagsøger: Kongeriget Spanien (ved Abogado del Estado A. Gavela Llopis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C(2017) 766 final af 14. februar 2017 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som den vedrører Kongeriget Spanien, sektoren for frugt og grøntsager, vedrørende undersøgelse (FV 2011/003/ES).
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om tilsidesættelse af artikel 11, stk. 1, litra a), og litra d), nr. 3, i Rådets Forordning (EF) nr. 2200/96 af 28. oktober 1996 om den fælles markedsordning for frugt og grøntsager (EFT 1996, L 297, s. 1) og af artikel 14, stk. 2, i Kommissionens forordning (EF) nr. 1432/2003 af 11. august 2003 om gennemførelsesbestemmelser til Rådets forordning (EF) nr. 2200/96 for så vidt angår anerkendelse af producentorganisationer og foreløbig anerkendelse af producentsammenslutninger (EUT 2003, L 203, s. 18) sammenholdt med artikel 3, stk. 1, litra a), i Rådets forordning (EF) nr. 1182/2007 af 26. september 2007 om særlige regler for frugt og grøntsager og om ændring af direktiv 2001/112/EF og 2001/113/EF og forordning (EØF) nr. 827/68, (EF) nr. 2200/96, (EF) nr. 2201/96, (EF) nr. 2826/2000, (EF) nr. 1782/2003 og (EF) nr. 318/2006 og ophævelse af forordning (EØF) nr. 2202/96 (EUT 2007, L 273, s. 1) og artikel 2, litra a), i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (EUT 2003, L 270, s. 1).
               
                           —
                        
                        
                           Kongeriget Spanien har gjort gældende, at Kommissionen har tilsidesat artikel 11, stk. 1, litra a), i Rådets forordning nr. 2200/96 vedrørende det operationelle program Tilla Huelva, eftersom dette konstant var integreret af producenter, hvorfor reglerne om demokratisk kontrol fastsat i artikel 11, stk. 1, litra d), nr. 3, i forordning nr. 2200/96 og artikel 14 i Kommissionens forordning nr. 1432/2003, sammenholdt med artikel 2, litra a), i forordning nr. 1782/2003, var opfyldt, da det fandtes, at de tre medlemmer af det operationelle program Tilla Huelva ikke opfyldte betingelsen »producent«, og at det i artikel 11 fastsatte om kravene til demokratisk kontrol dermed ikke var overholdt.
                        
                     
         
               2.
            
            
               Andet anbringende om tilsidesættelse af artikel 52, stk. 2, i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT 2013, L 347, s. 549).
               
                           —
                        
                        
                           Det er sagsøgerens opfattelse, at anvendelsen af en skønsmetode med et fast beløb til at pålægge en finansiel korrektion for Andalusien er i strid med den nuværende artikel 52, stk. 2, i forordning nr. 1306/2013 (som erstatter artikel 31, stk. 2, i forordning nr. 1290/2005) og med Retningslinjer for beregning af de finansielle følger indeholdt i dokument VI/5330/97. Den pålagte korrektion af det faste beløb er uberettiget og under alle omstændigheder uforholdsmæssig. Der skulle være foretaget en punktuel korrektion i de sager, hvor der rent faktisk fandtes mangler. Subsidiært skulle korrektionen af det faste beløb have været 5 %.